Johan G. Haugen

Johan Gabrielsen Haugen (1849–1916) var gårdbruker i Bjugn i Trøndelag og ordfører i Bjugn kommune i årene 1890–1891 og 1906–1916. Han døde mens han var ordfører, og varaordfører Størk Hansen overtok. Han hadde også styreverv i Bjugn Sparebank, og regnes som initiativtaker til Bjugn Sparekasse.

Han var født utenfor ekteskap, og vokste opp hos moras foreldre på gården Haugen like øst for det nåværende tettstedet Bjugn. Morfaren var den første selveiende brukeren på gården. Johan kjøpte gården av morfaren allerede i 1863, og giftet seg i 1871 med nabojenta Ovedia Jakobsdatter Helland (1852–1907). De fikk ingen barn sammen, men tok til seg to fosterbarn. Etter hans død ble gården solgt på auksjon til brorsønnen Anton P. Haugen (1869-1932).

Han var ordfører i årene før det ble partilister ved kommunevalgene, men som valgmann ved stortingsvalget 1900 representerte han Venstre.

Referanser 

Ordførere i Bjugn